Surigao Education Center

Ing Surigao Education Center metung yang pipagaralan a alang stock ampong alang tubu (non-stock, non-profit) a mitátag (incorporated) king lalam da reng leyi ning Republika kanitang Noviembri 25, 1987. 

Kilub ning atlung pulung (30) banua, susuyu ya ing Surigao Education Center (ing sadiang Surigao Medical Center School of Midwifery) king pamangailangan ning komunidad kapamilatan ning pamiyampang king matas a uri ning pamagaral. Makaparikil (dedicated) ya ing eskuelang iti king paniulung ning balang magaral agpang kayang sigasig a magobra ampong kagiwan a magtagumpe. Piyagum mo reng aktibidad king pamagaral a makasentru kareng magaral, ampong program para king bieng pang-estudianti ba yang pasikanan ing prosesu ning pamagaral at saupan ya ing pamandagul na king aspetung pang-kaisipan, moral, pang-sosiedad o pamakiabe kareng tau (social) ampong pangkaladua (spiritual).   

Ding Universidad at Colegiu king Filipinas